Et affaldslager i Rærup gik fredag eftermiddag i brand.

Beredskabscenter Aalborg er fredag eftermiddag rykket ud til brand i et affaldslager i Rærup. Her er de ved at slukke branden med vandkanoner og en gummiged, der kører jord på. - Det er igen varmen, der er synderen. Det er ikke første gang, vi må tage herud. Når der er så knastørt, så går det galt, siger indsatsleder Anders Brosbøll. Han regner med, at der er styr på branden ved 17-tiden.